Estral

:*Iste articlo ye sobre a *'ferramienta**. Ta la organización chovenil, se veiga [[Astral (Mozardalla).]]''


A **estral** u **astral*' (d'o latín *dextrale*, pronunciata ~ <small>([[Alfabeto Fonetico Internacional|AFI]])</small>) ye una [[ferramienta]] emplegata ta [[fustiar]], [[picar]] y treballar a [[fusta]] en cheneral, consistent d'una fuella u tozuel de [[fierro]] u [[acero]] de ripa esmolata enchascata sobre un astil de [[fusta]].

Enguán s'emplegan tipicament ta vulcar y esbrozar [[árbol]]s u fer a [[picada]], anque en o pasato s'heban emplegato a sobén como [[arma]]s de guerra u caza, dende lo neolitico, habendo-se desarrollato prous modelos diferents d'ixas estrals de guerra en l'antiguedat, mesmo belunas ta arrullar-las contra os enemigos. Os [[pompero|pompers]] en emplegan ta espaldar as [[puerta]]s u [[finestra]]s ta poder dentrar en os edificios. Tamién n'i ha que s'emplegan en determinatos [[esporte]]s, como ye lo caso d'os *aizcolaris* d'o [[País Basco]], u os arrulladors d'estrals esportivos.

== Historia ==
Os oríchens historicos d'as estrals s'han de mirar segurament en a [[prehistoria]]. [[Piedras]] de [[pedrenya]] tallatas talment con forma d'[[almendra]] u altras de [[diorita]] u [[basalto]] politas per uno u os dos costatos suyos, yeran fuertament enligatas en un astil de fusta con un ligallo estreito, cheneralment en posición perpendicular (formando bel anglo recto) con o palo. Probablement istas primeras estrals no serviban que como armas en a luita contra altras personas u [[animal]]s salvaches. En relación con ista primitiva función d'as estrals, se troba encara huei estrals-[[martiello]] en es [[Escandinavia|paises nordicos]] d'arquitectura relacionatas con as estrals modernas, pero que teneban función ornamental dica no fa guaires anyadas. Herencio linguistico d'as estrals de piedra neoliticas ye que en basco o nombre d'a estral ye muito pareixito a *harri* que significa "[[piedra]]".


En a [[Edat de Bronce]] las fabricaban de [[fierro]] u [[cobre]] de forma semellant a las [[neolitico|neoliticas]]. As estrals de [[cobre]] yeran ligatas en un palo igual que las mes antigas, meyant escallas y una ansa que las heba de mantener unitas ta l'astil. [[Persia|Persas]] y [[Echipto|echipcianos]] en heban feto de fierro y [[bronce]] como [[arma]]s, perque se'n han trobato eixemplos en bellas tumbas [[faraón|faraonicas]] y altras amaneixen representatas en pinturas. Tamién fuoron emplegatas per os pueblos [[Antiga Grecia|prehelenos]] tal como s'ha amostrato en os chacimientos de [[Troya]].

Os [[Antiga Grecia|griegos]] no en fayoron guaire uso, pero ta os [[Imperio Romano|romanos]] estió una [[arma]] destacata dintro d'os [[exercito]]s, os cuals la emplegoron como equipamiento ta as tropas auxiliars y como distintivo d'os *lictors*, os cuals en heban portiato de dos cantos mesas adintro d'as suyas *fasces*. Estió, amés, arma d'os [[Pueblos chermanicos|chermanos]], en especial d'os [[Pueblo franco|francos]] y entre tota la [[Edat Meya|Alta Edat Meyana]] estió un arma muito emplegata per gran parte d'os exercitos [[Europa|europeus]], mientres que manteneba similaridaz abundants con as ferramientas d'o mesmo nombre. Dende fins d'o [[sieglo XIV]] la evolución d'as estrals de guerra las ha levato enta disenyos mes elaboratos que no as de treballo, prenendo la forma d'una astral de dople canto en o caso d'as primeras que gosaba a cullir-se en l'alto d'un astil mes similar a la uno d'una [[lanza]], escomenzando-se en ixes anyos a epoca en que s'emplegoron mes que mes como las [[alabarda]]s. Arredol d'a segunda metat d'o [[sieglo XVII]] deixó d'estar una arma popular d'entre os exercitos de tierra, y quedó només emplegata en as batallas navals, a on dica bien dentrato lo [[sieglo XIX]] se continó fendo-la servir. Ixa forma peculiar yera clamata *estral d'abordamiento*.

== Ditos y mazadas ==
**«Don sin din, estraleta sin mango»''

## Se veiga tamién
* Tomahawk (astral).

## Referencias

## Vinclos externos